
Grozījumi Oficiālās elektroniskās adreses likumā
Izdarīt Oficiālās elektroniskās adreses likumā (Latvijas Vēstnesis, 2016, 125. nr.; 2018, 76., 123. nr.; 2019, 253. nr.; 2022, 57.A nr.; 2023, 75. nr.) šādus grozījumus:
1. Izslēgt visā likuma tekstā vārdu "www.latvija.lv".
2. 1. pantā:
izslēgt 4. punktā vārdus "reģistros nereģistrēta persona";
izslēgt 5. punktu;
papildināt 6. punktu pēc vārda "prokuratūra," ar vārdiem "zvērināts notārs,".
3. Izslēgt 2. pantā vārdu "starp".
4. Aizstāt 3. pantā vārdu "reģionālās" ar vārdu "digitālās".
5. 4. pantā:
Izteikt otrās daļas 1. punktu šādā redakcijā:
"1) privātpersonām, ciktāl citos likumos un Ministru kabineta noteikumos nav noteikta cita dokumentu sūtīšanas kārtība;".
6. 5. pantā:
papildināt pirmo daļu ar 6., 7., 8., un 9. punktu šādā redakcijā:
"6) tiešās pārvaldes iestādē, valsts institūcijā, kas nav padota Ministru kabinetam, atvasinātā publiskā personā un tās iestādē, tiesu iestādē un prokuratūrā nodarbinātajam;
7) starptautiskā organizācijā, kurā Latvija ir dalībvalsts, nodarbinātajam;
8) Fizisko personu reģistrā reģistrētai fiziskajai personai, kura ar kvalificētu identifikācijas līdzekli vai ar Eiropas Komisijai paziņotu un Eiropas Savienības Oficiālajā Vēstnesī publicētu ārvalstu elektroniskās identifikācijas līdzekli, kas atbilst būtiskam vai augstam uzticamības līmenim Eiropas Parlamenta un Padomes 2014. gada 23. jūlija Regulas Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK izpratnē, lieto valsts pārvaldes pakalpojumu portālu vai Valsts ieņēmumu dienesta Elektroniskās deklarēšanās sistēmu;
9) ārvalstu fiziskajām personām, kurām Latvijā pieder nekustamais īpašums, no 18 gadu vecuma.";
izteikt otro daļu šādā redakcijā:
"(2) Oficiālo elektronisko adresi var izmantot Fizisko personu reģistrā reģistrēta fiziskā persona no 14 gadu vecuma."
7. 6. pantā:
izteikt 3. punktu šādā redakcijā:
"3) maksātnespējas procesa administratoram - no maksātnespējas reģistrā ierakstītā amata apliecības (amata darbības) numura;".
izslēgt 5. punktu.
8. 7. pantā:
papildināt ar pirmo prim daļu šādā redakcijā:
"(11) Šā likuma 5. panta pirmās daļas 2. punktā minētajam tiesību subjektam oficiālā elektroniskā adrese tiek izveidota un oficiālās elektroniskās adreses konts tiek aktivizēts nekavējoties pēc reģistrācijas reģistros vai izmaiņu reģistrācijas reģistros.";
aizstāt otrajā daļā skaitļus un vārdus "5. panta pirmās daļas 2., 3. un 4. punktā" ar skaitļiem un vārdiem "5. panta pirmās daļas 3., 4., 5., 6., 7., 8. un 9. punktā".
9. Izteikt 8. panta ceturtās daļas 2. punktu šādā redakcijā:
"2) privātpersonas — informācijai par valsts iestāžu oficiālajām elektroniskajām adresēm, kā arī reģistros reģistrētu tiesību subjektu un fizisko personu oficiālo elektronisko adrešu statusiem atbilstoši citos likumos un Ministru kabineta noteikumos noteiktai dokumentu sūtīšanas kārtībai."
10. Izteikt 10. pantu šādā redakcijā:
"10.pants. Piekļuves tiesību pārvaldīšana
Oficiālās elektroniskās adreses konta lietotājs savā oficiālās elektroniskās adreses kontā var norādīt kontam piekļūt tiesīgu lietotāju (Fizisko personu reģistrā reģistrētu fizisko personu), norādot vismaz piekļūt tiesīgā lietotāja vārdu, uzvārdu, personas kodu un piekļuves tiesību apjomu, kā arī var aktualizēt vai atsaukt piešķirtās piekļuves tiesības."
11. 11. panta pirmajā daļā:
aizstāt 1. punktā vārdu "Iedzīvotāju" ar vārdiem "Fizisko personu";
papildināt 2. punkta b) apakšpunktu pēc vārda "par" ar vārdiem "zvērināta notāra vai".
12. Izteikt 13. panta pirmo daļu šādā redakcijā:
"(1) Oficiālās elektroniskās adreses konta lietotājs un šā likuma 10. pantā minētais kontam piekļūt tiesīgais lietotājs oficiālo elektronisko adrešu informācijas sistēmā aktivizē pakalpojumu, lai saņemtu oficiālo elektronisko adrešu informācijas sistēmas pārziņa uz oficiālo elektronisko adrešu informācijas sistēmā piedāvātajiem komunikācijas kanāliem nosūtītu informatīva rakstura paziņojumu par elektroniskās saziņas vai elektroniskā dokumenta saņemšanu oficiālās elektroniskās adreses kontā."
13. Papildināt 15. pantu ar 12. punktu šādā redakcijā:
"12) pārbaudīt privātpersonu pārstāvības tiesības piekļuvei oficiālo elektronisko adrešu kontiem atbilstoši no Latvijas Zvērinātu notāru padomes informācijas sistēmas saņemtajai informācijai par Fizisko personu reģistrā reģistrētajām fiziskajām personām."
14. Papildināt pārejas noteikumus ar 7., 8. un 9. punktu šādā redakcijā:
"7. Šā likuma 5. panta pirmās daļas 6., 7., 8., un 9. punktā minētajām personām prasību par oficiālās elektroniskās adreses obligātu izmantošanu piemēro no 2027. gada 7. janvāra.
8.  Šā likuma 7. panta pirmo prim daļu attiecībā uz oficiālās elektroniskās adreses izveidošanu un oficiālās elektroniskās adreses konta aktivizēšanu nekavējoties pēc reģistrācijas reģistros piemēro no 2027. gada 7. janvāra un nekavējoties pēc izmaiņu reģistrācijas reģistros, kas pieteikta Uzņēmumu reģistra tīmekļvietnē pieejamajā speciālajā tiešsaistes formā, no 2027. gada 1. jūlija. Šā likuma 7. panta otro daļu piemēro pārējiem līdz 2027. gada 7. janvārim reģistros reģistrētajiem tiesību subjektiem.
9. Šā likuma 13. panta pirmo daļu attiecībā uz pakalpojuma aktivizēšanu fiziskajām personām, kurām ir aktivizēts oficiālās elektroniskās adreses konts, piemēro no 2030. gada 1. janvāra."
Likums stājas spēkā 2026. gada 15. oktobrī.

